**Odell Beckham Jr.** (s. 5. marraskuuta 1992 New Orleans, Louisiana) on yhdysvaltalainen amerikkalaisen jalkapallon pelaaja, joka edustaa NFL-seura Baltimore Ravensia. Beckham on pelipaikaltaan laitahyökkääjä.

Ura
---

Yliopistotasolla Beckham pelasi Louisianan osavaltionyliopiston joukkueessa.

### New York Giants

Hänet varattiin NFL:ään vuoden 2014 varaustilaisuudessa ensimmäisellä kierroksella numerolla 12. Hän debytoi NFL:ssä lokakuussa 2014 tehden ensimmäisessä pelissä yhden touchdownin. Ensimmäisellä kaudellaan NFL:ssä Beckham valittiin liigan tähdistöotteluun Pro Bowliin. Marraskuussa 2014 Beckham sai suurta julkisuutta otettuaan Eli Manningin 43-metrisen heiton yhdellä kädellä kiinni touchdownin arvoisesti Dallas Cowboysia vastaan. Tuota kiinniottoa kutsuttiin jopa "kaikkien aikojen kopiksi". Beckham saavutti marraskuussa 38 syötön vastaanottoa ja 2 touchdownia. Lisäksi hän oli saanut kiinni syöttöjä vähintään 90 jaardin verran kaikissa viidessä ottelussa, jonka myötä Beckham teki NFL:n kuukauden tulokasennätyksen. Beckham rikkoi myös Bill Gromanin ja Randy Mossin tulokasennätyksen saamalla 90 jaardia tai enemmän syöttöjä kiinni peräkkäisissä otteluissa yhden kauden aikana.

Beckham pelasi kauden aikana 12 ottelua, joistan hän oli yksitoistakertaa avauksessa. Hän onnistui saamaan kauden aikana yhteensä 91 syötön vastaanottoa, joista hänelle kertyi 1 305 jaardia ja 12 touchdownia. Runkosarjan jälkeen 31. tammikuuta 2015 Associated Press nimesi hänet NFL:n kauden hyökkäyspään tulokkaaksi. Lisäksi Beckham äänestettiin Madden NFL 16 videopelin kansikuvaan, voittaen äänestyksessä Rob Gronkowskin. Hänestä tuli samalla nuorin pelaaja, joka on valittu Madden pelin kanteen.

Kaudella 2015 Beckham aiheutti ongelmia toimiessaan sääntöjen vastaisesti Josh Normania kohtaan, ottelussa Carolina Panthersia vastaan. Ottelun aikana Beckhamille liputettiin neljä rikettä, joista kolme oli henkilökohtaisia rangaistuksia. Myöhemmin 21. joulukuuta 2015 NFL:n kurinpitolautakunta antoi Beckhamille yhden ottelun pelikiellon. Beckham pelasi lopulta kauden aikana viisitoista ottelua ja oli kaikissa otteluissa avauskokoonpanossa. Hän saavutti 96 syötön vastaanottoa, joista kertyi 1 450 jaardia. Hän teki myös 13 touchdownia.

### Cleveland Browns

Maaliskuussa 2019 Giants myi Beckhamin Cleveland Brownsiin vaihdossa tulevan varaustilaisuuden kahteen varausvuoroon.

### Los Angeles Rams

11. marraskuuta 2021 Beckham teki vuoden sopimuksen Los Angeles Ramsin kanssa.

### Baltimore Ravens

Huhtikuussa 2023 Beckham teki yksivuotisen sopimuksen Baltimore Ravensin kanssa.

Lähteet
-------

1. ↑  Odell Beckham's one-handed grab might be the best catch of the year *foxsports.com* 23.11.2014 (englanniksi)
2. ↑  Odell Beckham Jr. named Offensive Rookie of the Month (Arkistoitu – Internet Archive) *giants.com* 4.12.2014 Viitattu 7.4.2016 (englanniksi)
3. ↑  Player Streak Finder *pro-football-reference.com* Viitattu 7.4.2016 (englanniksi)
4. 1 2  Odel Beckham *nfl.com* Viitattu 7.4.2016 (englanniksi)
5. ↑
6. ↑
7. ↑  Odell Beckham Jr. suspended 1 game; appeal hearing set for Wed. *espn.go.com* 22.12.2015 Viitattu 7.4.2016 (englanniksi)
8. ↑  Browns acquiring OBJ from Giants, source says ESPN. Viitattu 14.3.2019. (englanniksi)
9. ↑  Rams agree to terms with receiver Odell Beckham Jr. TheRams.com. Viitattu 30.1.2022. (englanniksi)
10. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Odell Beckham**.
* ESPN -profiili

Madden NFL -pelisarja

|  |  |
| --- | --- |
| Pääsarja | John Madden Football (1988) • John Madden Football (1990) • John Madden Football II • John Madden Football '92 • John Madden Football '93 • 94 • 95 • 96 • 97 • 98 • 99 • 2000 • 2001 • 2002 • 2003 • 2004 • 2005 • 06 • 07 • 08 • 09 • 10 • 11 • 12 • 13 • 25 • 15 • 16 • 17 • 18 • 19 • 20 • 21 • 22 • 23 • 24 |
| Muut pelit | Madden Football 64 • NFL Head Coach • NFL Head Coach '09 • Madden NFL Arcade • Madden NFL Football |
| Kansikuvapelaajat | Williams / Wilson ('95) • Hearst ('99) • Sanders ('00) • George ('01) • Culpepper ('02) • Faulk ('03) • Vick ('04) • Lewis ('05) • McNabb ('06) • Alexander ('07) • Young ('08) • Favre ('09) • Fitzgerald / Polamalu ('10) • Brees ('11) • Hillis ('12) • Johnson ('13) • Peterson / Sanders (25) • Sherman ('15) • Beckham ('16) • Gronkowski ('17) • Brady ('18) • Brown ('19) • Mahomes ('20) • Jackson ('21) • Brady / Mahomes ('22) • Madden ('23) • Allen ('24) |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |